Espoon uimarannat: Vilniemi | Tony Hagerlund
Vilniemen uimarantaa ylläpitää Lippajärveläiset ry. Espoon kaupunki tosin toimittaa hiekkaa ja avustaa ylläpidossa, mutta Vilniemi ei silti kuulu Espoon kaupungin virallisiin uimarantoihin.
Omasta puolestani lämmin kiitos kyseiselle asukasyhdistykselle ja sen aktiiveille. Monet eivät edes tiedä mikä määrä pyyteetöntä vapaaehtoistyötä tehdään yleiseksi hyväksi, niin Lippajärvellä kuin muualla kaupungissa.
Lippajärvi ei ole järveksi kovinkaan iso, mutta on siinäkin komeat maisemat. Edessä taitaa olla joskus rannalla olleen laiturin tukipuita.
Vilniemen rannalla ei muuten ole pukukoppeja tai vessoja, ainut "palvelu" ovat kaksi penkkiä. Ranta sopiikin parhaiten lähistön asukkaille tai muutoin ohi kulkeville, ei niinkään auringonottoon tai koko päivän mittaisiin retkiin.
‹ Espoon uimarannat: Velskola ylös Espoon uimarannat: Westend ›